Tapai krikščionimi? Sveikiname!
Tą akimirką, kai atsiliepei Kristui, įvyko keletas dalykų...
Pirma, tau buvo suteiktas naujas gyvenimas.
Užmezgei santykį su Dievu, kuris tęsis amžinai.
Antra, Dievo akivaizdoje įgijai naują statusą.
Vietoj to, kad patirtum teisingą Dievo pasmerkimą,
tau buvo visiškai atleistos visos tavo nuodėmės.
Trečia, buvai įvaikintas į naują - Dievo - šeimą.
Dabar priklausai didžiulei pasaulinei
šeimynai, pasižyminčiai neįtikėtina įvairove.
Ketvirta, įgijai ir naują darbą.
Dabar savo žodžiais ir veiksmais atstovauji Kristui prieš kiekvieną sutiktą žmogų.
O Dievas per Tave nori auginti savo šeimą!
Penkta, turi ir naujų priešų,
todėl tikėkis nemalonumų.
Šis pasaulis spaus tave prisitaikyti,
tavo senoji prigimtis apvils, o tamsos jėgos priešinsis.
Tačiau įgijai ir naują galingą sąjungininką.
Kai tik pavedei savo gyvenimą Kristui, Dievo Dvasia
visam laikui apsigyveno tavo širdyje ir prote.
Leisk jai tave įgalinti ir vesti šioje kelionėje, išlaikant teisingame kelyje.
Jei suklupsi ir pasielgsi netinkamai, nedelsdamas išpažink tai Dievui,
prašyk Jo atleidimo ir iš naujo atsiduok Dievo Dvasiai.
Produktyvus krikščionis nesiremia savo jėgomis,
bet kliaujasi Dievo Dvasia.
Jei šaka susijungusi su vynmedžiu, ji duoda vaisių natūraliai!
Ir atvirkščiai, neproduktyvus krikščionis yra orientuotas į rezultatus.
Jis stengiasi būti „pakankamai geras” savo paties sekinančiomis
pastangomis, bet jaučiasi kaltas, nes niekada negali padaryti pakankamai.
Bandydamas gyventi krikščionišką gyvenimą vien savo jėgomis, jausiesi varganai!
Taigi, kaip kasdien pasikliauti Šventąja Dvasia?
Kai tik pastebėsi kokią nors nuodėmę savo gyvenime, išpažink ją Dievui.
Nesislėpk ir neteisink savo nepaklusnumo.
Dievas yra greitas atleisti ir vėl patraukti tave prie savęs.
Tada iš naujo įsipareigok - kūnu ir siela - nuolat ir kasdien atsiduodamas Dievui.
Prašyk Jo Dvasios vedimo ir stiprinimo.
Augant šiam Dvasios pripildytam gyvenimui tavyje, pamažu būsi perkeistas.
Trokši Dievo Žodžio tiesos, Biblijos.
Pradėk ją skaityti šiandien ir kviesk Dievo Dvasią tave mokyti.
Gali pradėti nuo Morkaus evangelijos.
Taip pat išmoksi gyventi bendruomenėje su kitais tikinčiaisiais.
Sekti Jėzumi nedera atsiribojusiam.
Susirinkite su kitais tikinčiaisiais garbinti
Dievo, melstis ir studijuoti Bibliją.
Atmink, kad kiekvienas iš mūsų yra procese, todėl būk pakantus
savo brolių ir seserų trūkumams, kaip Dievas yra kantrus tau.
Sekti Kristumi yra viso gyvenimo nuotykis.
Tavo kasdiena gali ir nepalengvėti;
tiesą sakant, gali susidurti su dar didesniais sunkumais.
Tačiau pajusi gilų pasitenkinimą, kad
pažįsti Dievą ir gali Juo džiaugtis amžinai.
Nebijok, nes aš su tavimi,
nebūgštauk, nes aš tavo Dievas!
Stiprinsiu tave, padėsiu tau,
remsiu tave savo teisumo dešine.